**Sevgil Musayeva** (*ukr.* Севгіль Мусаєва, krımtat. Sevgil Musayeva 18 iyun 1987) — Ukraynalı jurnalist, "Ukrayna həqiqəti" onlayn nəşrinin baş redaktoru. 2011-2013-cü illərdə "Forbes Ukrayna" jurnalının müxbiri, 2014-cü ildə "Hubs" onlayn biznes dərcinə başlamış və onun baş redaktoru olmuşdur. Neft və qaz və yanacaq-enerji kompleksi mövzularında ixtisaslaşmışdır. Serqey Kurçenkonun biznesi, Nestor Şufriç və Nikolay Rudkovskinin neft və qazla bağlı işləri və Yuri İvanyuşçenkonun gəlirləri barədə öz araşdırmalarını aparmışdır. Beş dəfə "PRESSzvanie Business mükafatı" almışdır.

Bioqrafiyası
------------

Sevgil Musayeva 18 iyun 1987-ci ildə Çümə şəhərində (Özbəkistan) anadan olub. 1989-cu ildə Krım tatarlarının Krıma qayıtmasına icazə verildikdə, ailəsi Kerçə köçür. Məktəbdə oxuyarkən 9-cu sinifdən yerli jurnalistika məktəbində oxuduğu Sevgil respublika mətbuatında dərc olunmağa başlayır. Kiçik Elmlər Akademiyasının üzvü olur və Krım Nazirlər Sovetindən təqaüd alır. 2004-cü ildən 2010-cu ilə qədər Taras Şevçenko adına Jurnalistika İnstitutunda oxumuşdur.

Jurnalist karyerasına 2007-ci ildə İqtisadi Xəbərlər Agentliyində başlamış, 2008-ci ildə Delo qəzetinə keçmişdir. 2009-cu ilin fevralında Pulun gücü nəşrinin müxbiri olur. 2011-ci ilin iyununda Sevgil Forbes Ukrayna jurnalına keçir, dərc Serqey Kurçenko tərəfindən alındıqdan sonra 2013-cü ilin avqustunda oradan ayrılır. Avromaydanın başlaması ilə Facebookda, o cümlədən ixtişaşlar zamanı Hub layihəsi üçün hesabatlar verir.

2014-cü ilin fevral ayında Hubs ayrıca bir onlayn işgüzar nəşr kimi fəaliyyətə başlayır və onun baş redaktoru olur. Krımın Rusiya Federasiyası tərəfindən işğalından sonra Sevgil, etibarlı məlumat təmin etmək, təhlükəsizlik, köçürmə və qaynaq axtarışlarında insanlara kömək məqsədi daşıyan Krım\_SOS layihəsinin təşəbbüskarlarından biri kimi də çıxış edir. 2014-cü ilin oktyabrında "Ukrayna həqiqəti" onlayn nəşrinin baş redaktoru oldur.

Ailəsi
------

Sevgilin bacısı - Elyadiye Musayeva. STB-də işləyirdi. Molodost Film Festivalında Krım tatarlarının deportasiyası ilə bağlı OTUZ filmini bir rejissor olaraq təqdim etmişdir. Hazırda Elyadiye Nyu-Yorkda yaşayır.

İstinadlar
----------

1. 1 2 3  Севгіль Мусаєва: Перше фото Курченка — з його паспорта — ми отримали від читача Forbes Arxivləşdirilib 2015-10-08 at the Wayback Machine, Телекритика (3 сентября 2013)
2. ↑  *Севгиль Мусаева* Мой Крым Arxivləşdirilib 2014-06-20 at the Wayback Machine, Hubs (28 fevral 2013)
3. ↑  Севгиль Мусаева: «Читатель — наш главный клиент» Arxivləşdirilib 2013-08-08 at the Wayback Machine, Боспор Крым (4 aprel 2013)
4. ↑  Акименко та Мусаєва залишають Forbes через розслідування про Курченка Arxivləşdirilib 2015-10-08 at the Wayback Machine , Телекритика (1 avqust 2013)
5. ↑  *Наталія Данькова* Ніч штурму євромайдану очима Найєма, Мусаєвої, Червакової та Кузьменка Arxivləşdirilib 2014-10-23 at the Wayback Machine , Телекритика (19 dekabr 2013)
6. ↑  *Ірина Виртосу* Один в полі не воїн, Або як допомогти Криму Arxivləşdirilib 2014-06-12 at the Wayback Machine, Українська правда \_Життя (7 марта 2014)
7. ↑  *Микола Владзімірський* За межами Криму: Люди допомагають людям Arxivləşdirilib 2014-06-02 at the Wayback Machine, Крим. Реалії (30 may 2014)
8. ↑  Новым главредом Украинской правды назначена Севгиль Мусаева Arxivləşdirilib 2015-10-08 at the Wayback Machine, Фокус (23 oktyabr 2014)